2018 Ноябрь | Газета "Працоўная слава"\nАрхiў для лістапада, 2018\n30 ноября 2018 года, 10:22\nНараджэнне дзіцяці са складаным дыягназам – заўсёды выпрабаванне для бацькоў… У першую чаргу – праверка на трываласць сям’і ў цэлым і кожнага яе члена паасобку. Не па чутках добра зведала гэта наша сённяшняя суразмоўца – жыхарка Валожына, загадчык аддзялення дзённага знаходжання людзей з інваліднасцю, старшыня раённай структуры Беларускай асацыяцыі дапамогі дзецям-інвалідам і маладым інвалідам Ларыса Уладзіміраўна Шчарбачэвіч. Чытаць далей »\nРэспубліканская прафілактычная акцыя «Жыццё даражэй за шыны!»\n30 ноября 2018 года, 9:07\nЗ 26 лістапада па 6 снежня праводзіцца рэспубліканская прафілактычная акцыя «Жыццё даражэй за шыны!» па папярэджанні дарожна-транспартных здарэнняў у зімовы перыяд і прапагандзе выкарыстання зімовых шын. Таксама ў мэтах падрыхтоўкі аўтамабіляў да эксплуатацыі ў зімовых умовах 30 лістапада Дзяржаўтаінспекцыя праводзіць адзіны Дзень бяспекі дарожнага руху пад дэвізам: «Зіма на колах – не будзе заносаў!». Чытаць далей »\n30 ноября 2018 года, 9:36\nАдбылося чарговае пасяджэнне пастаянна дзеючай камісіі па каардынацыі работы па садзейнічанні занятасці насельніцтва Валожынскага раёна. У ім прыняла ўдзел член абласной камісіі Наталля Валер’еўна Калядчык.\nНа гэты раз за дапамогай звярнуліся чатыры чалавекі. Трое з іх – жыхарка Дорскага сельсавета (37 гадоў) і два жыхары Валожына (29 і 42 гады) – на працягу многіх гадоў маюць праблемы з працаўладкаваннем. Чытаць далей »\n30 ноября 2018 года, 9:43\nДзень юрыста для суддзі Таццяны Сяргееўны НЕСЦЯРЭЎСКАЙ не толькі прафесіянальнае свята, але і сямейнае. Многія памятаюць яе бацьку Сяргея Уладзіміравіча Несцярэўскага, які больш за дзесяць гадоў узначальваў суд Валожынскага раёна. Акрамя таго, што быў вопытным правазнаўцам, ён меў і літаратурны талент – пісаў нядрэнныя вершы, замалёўкі і даволі часта друкаваўся на старонках нашай газеты. Чытаць далей »\nЯк сцвярджаюць самі страхоўшчыкі, іх служба існуе дзеля таго, каб звесці да мінімуму рызыку ў выпадку стыхійных бедстваў, надзвычайных сітуацый, нечаканых захворванняў.\nКіраўнік Валожынскага прадстаўніцтва Сяргей Анатольевіч Бражаловіч тлумачыць: “Менавіта страхаванне дазваляе стварыць неабходныя ў крытычных сітуацыях рэсурсы, гэта значыць: мы забяспечваем грамадству і кожнаму грамадзяніну ў прыватнасці пэўную “падушку бяспекі” для хуткага ўзнаўлення панесеных страт, пашкоджанняў”. Чытаць далей »\nРадыёвыпуск — 29.11.2018\n29 ноября 2018 года, 11:25\nРадыёвыпуск — 27.11.2018\n27 ноября 2018 года, 11:04\n27 ноября 2018 года, 9:12\nРашэннем райвыканкама сямейны капітал у памеры 10000 долараў ЗША ў лістападзе назначаны ўсяго двум сем’ям. Здаецца, пік нараджальнасці, выкліканы ў першыя гады такім значным фінансавым падмацаваннем, пайшоў на спад…\nУ гэтым месяцы сямейны капітал назначаны Марыне Анатольеўне Бычкевіч з Івянца і Юліі Мікалаеўне Дзятко з Ракава, якія нарадзілі па трэцяму дзіцяці. Абедзве сям’і поўныя. У апошнім месяцы года таксама чакаюцца назначэнні сямейнага капіталу: сем’і ўжо падалі заявы, зроблены запыты ў адпаведныя органы. Чытаць далей »\n27 ноября 2018 года, 9:56\nперакананы намеснік старшыні Мінскага абласнога выканаўчага камітэта Іван Станіслававіч МАРКЕВІЧ. Менавіта з гэтай мэтай ён наведаў калектыў Валожынскага вытворчага ўчастка ААТ «Маладзечанскі малочны камбінат». Гэта ўжо другая сустрэча такога кшталту: першая прайшла на галаўным прадпрыемстве. Чытаць далей »


Культура - Шапэн, Лучанок і... цымбалы\nСярод педагогаў установы ў свой час быў Ігар Лучанок. “Я быў яшчэ студэнтам кансерваторыі, — успамінае кампазітар, — калі мяне запрасілі выкладаць па класе цымбалаў. Школа знаходзілася ў лядашчым будынку, але мае вучні старанна спасцігалі таямніцы чароўнай музыкі...”\nЦяпер школа займае добраўпарадкаваны асабняк, яе ўзначальвае Міхаіл Абражэвіч. На юбілейным творчым вечары сабраліся выпускнікі, навучэнцы, педагогі. Пад час канцэрта прагучалі творы Шапэна, беларускіх і польскіх кампазітараў. Дапамогу ў правядзенні вечара аказаў Польскі інстытут у Мінску.


Драўляныя гульнявыя пляцоўкі VikingWood для дзяцей — экалагічна і бяспечна* | zviazda.by\nХатняя старонка » Эканоміка » Жыллё » Драўляныя гульнявыя пляцоўкі VikingWood для дзяцей — экалагічна і бяспечна*\nВы любіце сваіх дзяцей? Хочаце, каб яны гарманічна развіваліся, у тым ліку — фізічна? Хочаце, каб яны гулялі на свежым паветры, адцягваючыся ад сваіх смартфонаў і планшэтаў, трэніравалі сваю сілу і спрыт, спазнавалі новае, каб ім было цікава, а вам — спакойна?\nДзяцінства немагчыма без гульняў і спаборніцтваў. І плацдармам для такога развіцця служаць дзіцячыя гульнявыя комплексы.\nМатэрыял для стварэння дзіцячых гульнявых комплексаў\nДрэва — бяспечны і экалагічны матэрыял для выкарыстання ў вытворчасці вырабаў для дзяцей. Вытворца дзіцячых пляцовак VikingWood з Мінска прымяняе ў вырабе корпуса сасновы клеены брус. Беларускае сартавое дрэва апрацоўваецца па еўрапейскіх стандартах. Брус вырабляецца з ламеляў з вільготнасцю 10–12 %, якія фіксуюцца паміж сабой клеем з натуральных кампанентаў і прэсуюцца. Дзякуючы гэтаму, базавы матэрыял для дзіцячых пляцовак мае добрую трываласць, не ўбірае вільгаці і вытрымлівае перапады тэмпературы. Драўляны клеены брус не пераграваецца, не дэфармуецца на сонцы і не застывае ў марозныя дні.\nДалейшая апрацоўка корпуса праводзіцца грунтоўкай і каляровым алкідным насычэннем AkzoNobel, якое абараняе брус ад гніення. Элементы насычэння бяспечныя для дзяцей і маюць гіпаалергенныя ўласцівасці.\nНапаўненне для дзіцячых пляцовак — арэлі, горкі, лесвіцы, тунэлі, вяровачныя гарадкі — выкарыстоўваецца імпартнай вытворчасці (бельгійскае і польскае) і закупляецца ў правераных пастаўшчыкоў. Новы экалагічны матэрыял, з якога вырабляюцца элементы гульнявых комплексаў, — трохслаёвы пластык HDPE і трывалы шклокампазіт. Пластыкавыя дэталі трывалыя, надзейныя і эрганамічныя. Яны вытрымліваюць вялікія перапады тэмператур і павышаную механічную нагрузку.\nУ вяровачных гарадках прымяняюцца армаваныя ліны розных колераў, трывалыя металічныя элементы. Усе дэталі прадуманыя і прайшлі выпрабаванні, так што бяспека дзецям гарантаваная.\nПадмурак для дзіцячых пляцовак VikingWood прапануецца з рознакаляровай гумавай пліткі, якая па сваіх эксплуатацыйных якасцях цалкам адпавядае прызначэнню дзіцячай пляцоўкі. Гумавая плітка складаецца з дробных гумовых элементаў, змацаваных поліўрэтанавым рэчывам, у якое дадаецца пігмент любога колеру.\nЯкасці гумавай пліткі:\nпругкая, змякчае ўдары ад падзення;\nмае шурпатасць, што перашкаджае слізгаценню;\nтрывалая ў эксплуатацыі;\nдзякуючы набору розных колераў, дае магчымасць ствараць занаванне пляцоўкі і яе непаўторны знешні выгляд.\nУсе яе элементы абсалютна бясшкодныя і бяспечныя.\nПравілы ўстаноўкі дзіцячай пляцоўкі\nДзіцячая пляцоўка парадуе любога дзіцяці, асабліва калі яна — у яго асабістым карыстанні, як, напрыклад, на дачы.\nДля таго, каб усталяваць гульнявы комплекс на дачным участку, неабходна загадзя ацаніць месца, улічыць множныя фактары, якія паўплываюць на бяспеку дзіцяці і яго задавальненне ад эксплуатацыі комплексу.\nУ камплект пляцоўкі для дачы могуць уваходзіць арэлі, дзіцячыя горкі VikingWood, пясочніца, схіл з борцікамі, сцяна для скалалажання, лесвічка, шына — у розных спалучэннях.\nАсноўныя правілы размяшчэння гульнявога комплексу на дачы\nВыберыце месца размяшчэння так, каб вы бачылі сваіх дзяцей з вокнаў дома.\nПляцоўка павінна быць размешчана па-за гаспадарчай зонай.\nКалі на тэрыторыі ўчастка ёсць вадаём, то абавязкова трэба адгарадзіць яго ад гульнявога комплексу.\nТэрыторыя пляцоўкі павінна быць дастаткова прасторнай, асабліва калі вы выбралі варыянты з наборам канструкцый для дынамічных гульняў. У любым выпадку прастора не павінна быць заціснутая.\nПры выбары асвятлення найлепшым варыянтам будзе паўцень: з аднаго боку — каб пякучае летняе сонца не перагравала пляцоўку, а з другога — шчыльны цень не ствараў волкасць і змрочнасць на яе тэрыторыі. Калі такога варыянту няма, то лепш размясціць комплекс на сонцы, але абавязкова зладзіць ценявую абарону ў выглядзе тэнта або падстрэшка.\nДля ўладкавання пляцоўкі пазбягайце месцы са скразнякамі.\nМесца для комплексу павінна быць роўным, без нахілаў і перападаў рэльефу.\nРасчышчаную ад раслін тэрыторыю пажадана пакрыць пяском, газонам, гумавай пліткай, прагумаваным або пластыкавым пакрыццём, — на ваш выбар.\nПрасачыце наяўнасць супрацьслізготных элементаў на лесвіцах.\nАбсталюйце горкі і пляцоўкі агароджай, якая адпавядае росту свайго дзіцяці.\nДогляд дзіцячай пляцоўкі\nПаколькі корпус гульнявога комплексу выраблены з дрэва, важна ведаць асноўныя прыёмы догляду драўляных канструкцый для магчымасці іх працяглай службы.\nНеабходна перыядычна аглядаць абсталяванне, рамантаваць дэталі, шліфаваць сколы і расколіны, якія ўтварыліся ў працэсе эксплуатацыі.\nТаксама трэба правяраць балты і гайкі — на прадмет трываласці мацавання і карозіі, пры патрэбы — замяняць на новыя.\nЭлементы, якія моцна пашкоджаны або схільныя да гніення, можна замяніць, а маленькія дэфекты выправіць пры дапамозе шпаклявання па дрэве.\nПерад тым як адкрыць чарговы сезон карыстання дзіцячым гульнявым комплексам, неабходна ачысціць яго ад пылу і апрацаваць адмысловымі ахоўнымі сродкамі, якія прадухіляюць гніенне і парэпанне.\nРэгулярна, раз на год, вырабляць афарбоўку драўляных дэталяў, ствараючы такім чынам ахоўны пласт ад атмасфернага ўздзеяння.\nДраўляныя пляцоўкі VikingWood улічваюць усе магчымыя патрабаванні да такога кшталту збудаванняў. Пры іх выкарыстанні вашым дзецям будзе займальна, радасна і бяспечна, а вам — спакойна.\nПрыватнае гандлёва-вытворчае ўнітарнае прадпрыемства «Цімпол Праект»


Нечаканае рэха гучнага забойства | Новы Час\nГродна +16℃ +9℃ +17℃ +14℃\nФільм называўся «Браты Моцарта». Чамусьці менавіта гэтая карціна спадабалася прэм’еру і яго жонцы ў рэпертуары сталічнага кінатэатра «Гранд», куды яны накіраваліся 28 лютага 1986 года. У паход у кіно пара выправілася без целаахоўнікаў (Пальмэ не любіў такой кампаніі). Калі муж і жонка выйшлі з кіно і прайшлі пэўную адлегласць, да іх падышоў высокі мужчына і двойчы стрэліў з рэвальвера. Пальме памёр імгненна.\nЗ гэтага дня пачалося (і, на думку шмат каго, працягваецца) «блуканне па пустэчы» — следства па справе аб забойстве першага чалавека Швецыі, выдатнага дзяржаўнага дзеяча і сацыял-дэмакратычнага лідара.\nПершым падазраваным аказаўся маргінал і алкаголік Крыстар Петэрсан. Раней яго 63 (!) разы судзілі за розныя правапарушэнні, у тым ліку забойства. Прычым ва ўсіх выпадках яму не ўдавалася збегчы з месца злачынства. Тое, што ў выпадку з Пальмэ яму пашанцавала знікнуць, выклікала сумнеў у гэтай версіі. Таксама, як і магчымы матыў забойства — помста за сябра-сукамерніка, які лічыў сябе ахвярай эканамічнай палітыкі сацыял-дэмакратаў. У выніку касацыйны суд палічыў доказы следства недастатковымі. Пазней аказалася тупіковай яшчэ адна версія — з удзелам іншага люмпену. Усяго за час следства падазраваліся 34 асобы.\nНяздольнасць шведскіх праваахоўнікаў назваць імя забойцы лагічна спрыяла з’яўленню цэлага каскаду самых неверагодных тэорый наконт прыроды злачынства.\nПрактычна немагчыма было абыйсці версію пра след ЦРУ. Улаф Пальмэ быў вядомы сваімі левымі поглядамі. Ён шмат разоў даваў прытулак разнастайным камуністычным партызанам з Трэцяга свету, дэманстратыўна выяўляў салідарнасць з Нікарагуа, Кубай і Палесцінай. Усё гэта наўрад ці падабалася вашынгтонскім «ястрабам». Лічыцца, што нелюбоў да шведа ў Вашынгтоне ўзмацняла непрыемная гісторыя з правалам спробы вярбоўкі Пальмэ ў маладосці. Паводле расследавання амерыканскага журналіста, забойства шведа было заключным акордам аперацыі ЦРУ пад кодавай назвай «Дрэва».\nА вось шведскія правыя доўгі час развівалі тэорыю, што Пальмэ стаў ахвярай свайго флірту з левымі радыкаламі. Яго, нібыта, застрэлілі па нейкіх прычынах баевікі Курдскай рабочай партыі (РКК). Зрэшты, ад гэтай ідэі адмовіліся, паколькі яе актыўна прасоўвалі праціўнікі PKK, напрыклад, турэцкія дзяржаўныя медыя.\nХапала падставаў ненавідзець Пальмэ ў Паўднёвай Афрыцы, дзе панаваў рэжым апартэіду. У верасні 1996 года адзін з былых афіцэраў паліцыі Паўднёвай Афрыкі прызнаўся, што Пальмэ быў застрэлены таму, таму што ён «выступаў супраць рэжыму апартэіду, а Швецыя ў той час аказвала істотную грашовую падтрымку Афрыканскаму нацыянальнаму кангрэсу» (АНК). Называлася нават канкрэтнае імя кілера — Крэйг Уільямсан. Аднак ніякіх доказаў пры расследаванні гэтай версіі выяўлена не было.\nУ паўднёва-афрыканскай тэорыі былі праціўнікі ў асобе аматараў ідэі, што фатальны стрэл зрабіў агент ізраільскай разведкі Масада. Асобныя фракцыі складаюць тыя, хто вінаваціць югаслаўскую разведку, італьянскі масонаў, шведскіх неафашыстаў…\nФота BKP, wikimedia.org\nУ сваёй кнізе 2005 года «Кроў на снезе: забойства Улафа Пальмэ» гісторык Ян Бондэсан высунуў тэорыю, паводле якой забойства Пальмэ было звязана з гандлем зброяй у Індыю. Урад Пальмэ збіраўся прадаць індусам партыю гаўбіц, але затым прэм’ер выказаў намер перагледзець дамову. Каб захаваць здзелку, гандляры зброяй спешна «замовілі» палітыка.\nНарэшце, варта згадаць экстравагантныя версіі. Паводле адной з іх, Пальмэ памылкова забілі нейкія наркаманы. Проста знешне палітык быў падобны да буйнога наркагандляра, якому яны адпомсцілі. Разглядалася таксама тэорыя, звязаная са здагадкай, што Пальмэ быў агентам КДБ. Таму ў якасці магчымых арганізатараў забойства называліся спецслужбы Швецыі.\nЗ улікам таго, што многія з версій даводзілася правяраць, пошук забойцы Улафа Пальмэ стаў адным з найбуйнейшых у свеце паліцэйскіх расследаванняў. І, безумоўна, вельмі дарагім. Толькі выдаткі паліцыі склалі каля 600 мільёнаў шведскіх крон (больш за 60 мільёнаў долараў).\nЗ усяго масіву версій паліцыя ў выніку спынілася на варыянце, згодна з якім Пальмэ забіў сціплы мастак-графік Сціг Энгстрам (1934–2000), які быў непадалёк падчас забойства Пальмэ. Сціга неаднаразова выклікалі на допыты, аднак абвінавачванняў так і не вылучалі праз адсутнасць матываў.\nУпершыню падазрэнне на Сціга Энгстрама ўпала ў 2018 годзе, калі журналіст Томас Петэрсан разам са следчымі заняліся пераглядам падазраваных. Выказвалася здагадка, што Энгстрам забіў Пальме за яго левыя перакананні, адзначае ВВС.\nЭнгстрам праходзіў па справе як адзін з 20 сведак — відавочцаў здарэння. У 2000 годзе ён пакончыў з сабой.\nУ дзень забойства Энгстрам дапазна заседзеўся на працы — у галаўным офісе страхавой кампаніі Skandia, размешчаным непадалёк ад месца злачынства. Следствам было ўстаноўлена, што Энгстрам схлусіў адносна сваіх дзеянняў непасрэдна пасля забойства, сказаўшы, што спрабаваў прывесці Пальме ў свядомасць.\nПазней, дзякуючы журналістам, высветлілася, што Энгстрам прайшоў трэнінг па абыходжанні са зброяй, быў чальцом стралковага клуба, меў доступ да калекцыі буйнакаліберных пісталетаў і, нарэшце, ненавідзеў Пальмэ. Гэтага палічылі дастатковым, каб запісаць мастака ў кілеры і нарэшце закрыць справу.\nІ адразу ж на паліцыю абрынуўся шквал крытыкі. У тым ліку шакаваныя высновамі паліцыі родныя Энгстрама. «Ды ён муху не мог забіць», — сцвярджае жонка «забойцы».\nДарадца ўрада Швецыі назваў дзве галоўныя меры па барацьбе з вірусам